लोकसभा चुनाव: राहुल को पीएम बनाने के सवाल पर TMC से जुड़े सूत्रों ने कहा- PM मोदी को बाहर करने के लिए कुछ भी करेंगे  
ममता अगले पीएम के लिए राहुल गांधी के नाम पर तैयार- सूत्र
एमके स्टालिन ने कही राहुल गांधी को पीएम बनाने की बात 
मोदी को सत्ता से बाहर करना विपक्ष का प्रमुख उद्देश्य- सूत्र
हालांकि राहुल और ममता बनर्जी के संबंध बहुत मधुर नहीं रहे हैं. कैंपेन के दौरान दोनों नेता एक दूसरे पर लगातार हमला करते रहे हैं. वहीं तेलंगाना के सीएम के चंद्रशेखर राव की मीटिंग का हवाला देते हुए तृणमूल के सूत्र ने कहा, 'राज्यों की पार्टियां मोदी को बाहर करने की कोशिश कर रही हैं जिसमें ममता बनर्जी एक महत्वपूर्ण रोल अदा कर रही हैं.' राव ने ममता बनर्जी से बीते साल मुलाकात की थी और ममता बनर्जी ने कहा था कि राव आगे की बात के लिए दोबारा आएंगे. 
वर्तमान में राव ने केरल के सीएम पिनराई विजयन, एमके स्टालिन और जगनमोहन रेड्डी और एचडी कुमारस्वामी से मुलाकात की. सूत्रों का कहना है कि कांग्रेस की तुलना में बीजेपी से राव को ज्यादा कठिनाई है क्योंकि बीजेपी के साथ गठबंधन उनको कई दक्षिणी राज्यों में नुकसान पहुंचा सकता है क्योंकि यहां लोग बीजेपी के लिए इच्छुक नहीं हैं. यही बात जगनमोहन रेड्डी पर लागू होती है जो आंध्र प्रदेश में चंद्रबाबू नायडू के हाथ से सत्ता लेना चाहते हैं. विपक्ष के नेताओं में केवल ओडिशा के सीएम नवीन पटनायक ही कांग्रेस और बीजेपी से उचित दूरी बनाए हुए हैं. सूत्रों का कहना है, 'नवीन के पास 5 साल हैं इसलिए उन्हें दिल्ली जाने की कोई हड़बड़ी नहीं है.'